శోభారాజు
శోభారాజు 1957 నవంబర్ 30 న చిత్తూరు జిల్లా వాయల్పాడులో జన్మించింది. ఆమె తండ్రి నారాయణ రాజు ప్రభుత్వోద్యోగి. తండ్రి ద్వారా ఆధ్యాత్మిక జీవనాన్ని అలవరుచుకుంది. తల్లి రాజ్యలక్ష్మి పాటలు పాడేది. తల్లి ఆమెకు తొలి గురువు. ఆమె తాత కూడా వయొలిన్ వాయించేవాడు. ఆమె మావయ్యలకు కూడా సంగీత పరిజ్ఞానం ఉండేది. వాళ్ళు హరికథకులు కూడా. నాలుగేళ్ళ వయసునుంచే స్వంతంగా కూడా పాటలు సాధన చేయడం ప్రారంభించింది. తండ్రి చిత్తూరులో "బ్లాక్ డెవలప్మెంటు అధికారి"గా పనిచేస్తున్నపుడు డెప్యుటేషన్ మీద కొద్ది రోజులు కుటుంబంతో సహా నేపాల్లో నివాసం ఉన్నాడు. చిన్నప్పటి నుంచి కృష్ణుడి మీద భక్తి కలిగిన ఆమె ఆయన మీద నేపాలీ భాషలో తొలిపాట రాసింది.
హమీదా బాను బేగం
హమీదా భానుబేగం 1527 లో జన్మించింది. ఆమె తండ్రి షేక్ అలి అక్బర్ జామి ఒక పర్షియన్ (షియా). ఆయన మొఘల్ రాజకుమారుడు హిండల్ మిర్జాకు మిత్రుడు మరియు గురువు. హిండల్ మొదటి మొఘల్ చక్రవర్తి బాబర్ చిన్న కుమారుడు. అలి అక్బర్ జమీని మీర్ బాబా దోస్త్ అని కూడా అనేవారు. అలి అక్బర్ జమీ షేక్ అహ్మద్ -ఇ- జమీ వంశస్థుడు. హమీదా బాను తల్లి మహ్ అఫ్రజ్ బేగం. ఆమె అలి అక్బర్ జమీని పాట్ (సింధ్) వద్ద వివాహం చేసుకుంది. హమీదా ఒక ముస్లిం భక్తురాలు.